เป็นต่อ

เป็นต่อ เป็นละครโทรทัศน์ประเภทซิตคอม ผลิตโดย เดอะ วัน เอ็นเตอร์ไพรส์ และ เอ็กแซ็กท์-ซีเนริโอ อำนวยการ ถกลเกียรติ วีรวรรณ 
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศต่อ แต่หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน และออกอากาศต่อเนื่องมาจนถึงช่องวัน 31 ในปัจจุบัน

**การผลิต**

**== ผู้กำกับการแสดง ==**
 จิรศักดิ์ โย้จิ้ว , เสกสรรค์ สิงอุไร , ศุภศิษฏ์ เนติจรัสโรจน์

**== ทีมสร้างสรรค์ ==**
 ถกลเกียรติ วีรวรรณ , จิรศักดิ์ โยจิ้ว , ศุภกร เหรียญสุวรรณ , พฤกษ์ เอมะรุจิ , กิตติ เชี่ยววงศ์กุล 

**== ทีมเขียนบท ==**
เป็นต่อ (พ.ศ. 2547 - 2555) (2004-2012)- ตอนที่ 1 - 45 ศุภกร เหรียญสุวรรณ, กิตติ เชี่ยววงศ์กุล, ณัฐพันธุ์ ศิริธนากิจ, ตวิษ แสนโภศิก, ไพรัช ทะโทน- ตอนที่ 46 - 77 ศุภกร เหรียญสุวรรณ, กิตติ เชี่ยววงศ์กุล, ณัฐพันธุ์ ศิริธนากิจ, ตวิษ แสนโภศิก, พฤกษ์ เอมะรุจี, อรรถพล ปานดี- ตอนที่ 78 - 117 ตวิษ แสนโภศิก, พฤกษ์ เอมะรุจี, อรรถพล ปานดี- ตอนที่ 118 - 182 ตวิษ แสนโภศิก, พฤกษ์ เอมะรุจี, อรรถพล ปานดี,  ยศกุล มูลสาร- ตอนที่ 182 - 376 ตวิษ แสนโภศิก, ยศกุล มูลสาร, อรรถพล ปานดี, กิตติ เชี่ยววงศ์กุล, คณวัฒน์ พินิจ
เป็นต่อ ขั้นเทพ (พ.ศ. 2555 - 2556) (2012-2013)- ตอนที่ 1 - 26 ตวิษ แสนโภศิก, ยศกุล มูลสาร, อรรถพล ปานดี, กิตติ เชี่ยววงศ์กุล, คณวัฒน์ พินิจ
เป็นต่อ New Season (พ.ศ. 2557 - 2559) (2014-2016)- ตอนที่ 1 - 105 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2017 (พ.ศ. 2560)- ตอนที่ 1 - 47 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2018 (พ.ศ. 2561)- ตอนที่ 1 - 49 กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2019 (พ.ศ. 2562 − 2563)- ตอนที่ 1 - 46  กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว
เป็นต่อ 2020 (พ.ศ. 2563)- ตอนที่ 1 - 26  กิตติ เชี่ยววงศ์กุล, ตวิษ แสนโภศิก, อรรถพล ปานดี, ยศกุล มูลสาร, กฤติชัย มณีแก้ว 

**เรื่องย่อ**
เป็นต่อ (ชาคริต แย้มนาม) พนักงานฝ่ายขายของนิตยสาร “BKL” อาศัยอยู่กับน้องสาว พอใจ (พิมพ์มาดา บริรักษ์ศุภกร) ที่เพิ่งจบมหาวิทยาลัยมาหมาด ๆ พอใจมีเพื่อนสนิทที่นับถือคือ ทิพย์ (มยุริญ ผ่องผุดพันธ์) แฟนเก่าของเป็นต่อ สาวเจ้าระเบียบธรรมะธัมโม, กอล์ฟ (ธงธง มกจ๊ก) กะเทยพนักงานทำความสะอาดคอนโด เพื่อนร่วมงานที่บริษัทของเป็นต่อมียม (เจี๊ยบ เชิญยิ้ม) ฝ่ายศิลป์, วอก (กิตติ เชี่ยววงศ์กุล) รุ่นน้องฝ่ายพิสูจน์อักษร, อู๊ด (ธีระชาติ ธีระวิทยากุล) รุ่นพี่คอลัมนิสต์, หมอน (ผอูน จันทรศิริ) ผู้จัดการปากกรรไกร ทางด้านยมมีร้านอาหารกึ่งผับที่ประจำของพวกเป็นต่อ ที่มีมิ้นท์ (วิชุดา พินดั้ม) สาวเซ็กซี่เจ้าของร้าน และจวบ (สร้อย สารคาม) บ๋อย แก่นเรื่องพูดถึงชีวิตคนโสด และเสน่ห์ของความเป็นโสด การออกเดทและการแสวงหา การหาคู่หรือความมั่นคง
เป็นต่อขั้นเทพ
ต่อมา หมอนลาออกจากบริษัทนิตยสาร BKL ไปเป็นผู้บริหารในบริษัทใหม่ชื่อ PEAK ภายหลังพนักงานใน BKL ก็ตามไปทำงานกับพี่หมอน เพราะทนผู้จัดการคนใหม่ของ BKL ไม่ได้ และทางด้านของเป็นต่อที่ต้องการกลับมาขอคืนดีกับทิพย์ แต่ก็ต้องถูกทิพย์ปฏิเสธ เนื่องจากทิพย์มีแฟนใหม่แล้ว ชื่อว่า ขั้นเทพ (ยุกต์ ส่งไพศาล) ฝ่ายพอใจคอยตามจับผิดขั้นเทพอยู่ทุกฝีก้าว เพื่อต้องการให้ขั้นเทพกับทิพย์เลิกกันและให้ทิพย์กลับมาคบกับเป็นต่อ อีกทั้งยังพยายามขัดขวางไม่ให้เป็นต่อคบผู้หญิงคนไหนนอกจากทิพย์อีกด้วย ทางด้านของพี่ยมและเจ๊มิ้นท์ก็มีคนที่ล่วงรู้ถึงความสัมพันธ์ของทั้งคู่เพิ่มมาอีก 1 คน ก็คือ พี่หมอน
หลังจากที่เกิดเรื่องขึ้นอย่างวุ่นวาย ในตอนสุดท้าย พอใจออกมาสารภาพตรง ๆ ว่าไม่ได้รักนุอีกต่อไปและอยากจะหยุดความสัมพันธ์ไว้เพียงเท่านี้ กอล์ฟได้รับสายติดต่อจากชายปริศนาที่ชื่อว่า "แบงค์" น้องชมพูเลิกกับแฟน เพราะแฟนนอกใจ จึงมาขอคืนดีวอก ทางด้านเจ๊มิ้นท์บอกว่าตัวเองท้องจึงขอเลิกกับพี่ยม ทางพอใจจับผิดขั้นเทพจนได้หลักฐานโดยไม่สำนึกเลยว่าที่หมกมุ่นขั้นเทพจนลืมนุเอง ฝั่งเป็นต่อก็จับเข่าคุยกับนุระหว่างทานข้าว ทางนุนั้นสงสัยว่าพอใจเลิกสนตนแล้ว เป็นต่อคิดจะคบข้าวผัดเป็นแฟน ทิพย์ที่แอบฟังทั้งคู่คุยก็เสียใจอยู่นอกห้อง
เป็นต่อ New Season 2014-15
พี่หมอนเป็นบ้าไปคุยกับหมาที่บ้านแก้เครียดทุกวัน หลังรู้เรื่องความลับชาวบ้านเป็นคนแรกตลอด จนทุกคนสงสัยตลอด เป็นต่อไปชกขั้นเทพ หลังรู้หลักฐานจากพอใจ เป็นต่อกับพอใจไปถามทิพย์ ขั้นเทพจึงแฉว่าเป็นแค่ญาติกัน เป็นต่อต้องเคลียร์กับทิพย์ พอใจไม่รู้สึกผิดที่เอาแต่ด่าเสียหายใส่ขั้นเทพ ยมแฉเรื่องอบคบกับเจ๊มิ้นท์ เจ๊มิ้นท์เผยว่าตนแกล้งหลอกว่าท้องเพื่อให้ยมยอมแฉ จวบเกือบโดนไล่ออก ที่ไปไล่ยม (หุ้นส่วนร้าน) ไปคุยกับหมานอกร้าน เป็นต่อกับพอใจมาแฉทิพย์ พอทุกคนแฉกันเองหมด พี่หมอนก็หายบ้า จึงบอกว่าปิด PEAK (พีค หรืออีกชื่อคือเปี๊ยก) เพราะคุณนิพนธ์โทรมาชวนให้กลับไปถือผู้ถือหุ้นร่วมของ BKL ซึ่งทุกคนใน PEAK กลับไปทำงานที่ BKL ยกเว้นขั้นเทพที่ไปดูงานต่างประเทศก่อน แล้วค่อยกลับมา แต่ตึกที่ทำงานคือตึก PEAK ดังเดิม แต่บอร์ด BKL ย้ายมาทำงานตามด้วย
พอขั้นเทพกลับมาเดินหน้าจีบพอใจจริง ๆ จัง ๆ จนพอใจเริ่มใจอ่อน แต่เก็บอาการแกล้งไม่สน หึงที่ขั้นเทพจีบสาว ไปพาลใส่กอล์ฟกับเป็นต่อ เป็นต่อจึงคุยกับขั้นเทพเรื่องพอใจ ขั้นเทพขอเวลา 3 เดือนในการหยุดเป็นเสือผู้หญิง และขอพอใจคบแต่พอใจยังไม่พร้อมให้คำตอบ
เป็นต่อ New Season 2016
BKL จัดปาร์ตี้ที่คอนโดเป็นต่อ ขั้นเทพอ้างไปซื้อของเพื่อง้อพอใจ ทางวอกมัวแต่โทรหาน้องชมพู จนโดนยมแกล้งขังไว้ข้างนอก ผ่านไปชั่วโมงทุกคนนึกว่าลืมวอก จึงขอโทษ แต่วอกเสียใจกับงอนที่โทรไปไม่มีใครรับ พอตอนเช้าวอกตื่นพบว่านอนเปลือยกับออ โดยออทำตัวเป็นเมียวอก จนวอกเครียดเป็นบ้าไปหลายเดือน แท้จริงเป็นแผนเป็นต่อกับออที่แกล้งวอก
เป็นต่อคิดบวชก็ขอให้ออบอกความจริงกับวอก แต่พอเป็นต่อสึก ออไม่บอกกับแกล้งหลอกว่าท้อง วอกเป็นบ้า แต่วอกรู้เพราะพี่อู๊ดเมาแฉเรื่องออ วอกคิดเอาคืน แต่ลืมรวมแผนกับน้องชมพู จนโดนพวกเป็นต่อสวนกลับ
หมอดูที่ชื่อหมอหมาเข้ามาทำนายชะตาชีวิตของแต่ละคนคือ พี่หมอนจะเสียชีวิตชีวิตถ้าแต่งงานกับคุณมานพในปีนี้ พี่ยมต้องรีบง้อเจ๊มิ้นท์ภายในสิ้นปีไม่งั้นเจ๊มิ้นท์จะมีผัวใหม่ พี่อู๊ดเครียดเรื่องครอบครัวจนเป็นบ้า วอกจะได้เสียกับผู้ชาย และเป็นต่อคืนดีกับทิพย์สำเร็จ แต่มีอุปสรรคคือมีเด็กสาวคราวลูกเข้ามาชอบ จากนั้นไม่นานคำทำนายเริ่มปรากฏทีละเล็กน้อย เมื่อเป็นต่อได้เจอกับน้องตังค์ตังค์ โดยน้องตังค์ตังค์มีใจให้ต่อ ส่วนวอกเกือบได้เสียกับใสใสที่เป็นกะเทย พี่หมอนที่เจ็บตัวรุนแรงใกล้ตายเสมอ แต่พี่หมอนรอดจากคำทนาย เพราะคุณมานพหนีในวันถ่ายพรีเวดดิ้ง จนพี่หมอนที่รอดตาย ที่ถูกผัวทิ้งกลางงานแต่ง ทางพี่อู๊ดที่แม้จะเครียดเรื่องครอบครัวกับงานแต่เคลียร์ไปทีละเรื่องได้ ทางวอกไม่สนผู้หญิงจนกว่าจะยืนยันได้ว่าเป็นหญิงจริง เป็นต่อถูกยมเตือนสติก็เลิกทำแบบทิพย์กับขั้นเทพ จึงลบข้อมูลในมือถือน้องตังค์ตังค์เกี่ยวกับเรื่องของตน ทางยมคิดแผนชั่ว หลอกว่าขายหุ้นบางบาร์ กับจะลาออก ทุกคนเชื่อ จนคุณบิ๊กต้องมาแฉให้พี่หมอนกับวอกรู้ จนเจ๊มิ้นท์ถูกทั้งคู่ต่อว่าให้ไปสารภาพ จนเจ๊มิ้นท์ต้องยอมแม้จะไม่อยากยอม จากนั้นยมก็เริ่มทำตัวดีเหมือนตอนที่เจ๊มิ้นท์หลอกว่าท้อง
เป็นต่อเห็นขั้นเทพพาผู้หญิงไปฝากครรภ์ที่โรงพยาบาล จึงมีเรื่องกัน พอรู้ว่าแท้จริงขั้นเทพพาแฟนเก่าที่ถูกแฟนทิ้งไปฝากครรภ์ เป็นต่อจึงกำชับห้ามไม่ให้พอใจรู้ เดี๋ยวเป็นเรื่องใหญ่ เพราะพอใจไร้เหตุผล จนพอใจกับพี่กอล์ฟสงสัย เป็นต่อแถได้ตลอด แต่เจ๊มิ้นท์ก่อเรื่องทำแผนพัง จนเป็นต่อแถให้พอใจกับขั้นเทพคบกันได้
จากนั้นยมจับได้ว่าเป็นต่อคือตัวการให้คุณมานพหนีคิดขู่ เป็นต่อจึงกลัวว่าจะแย่กว่าเดิมแฉพี่หมอนก่อน กับบอกสาเหตุกับเหตุผลของคุณมานพ จนพี่หมอนยอมเข้าใจ ทั้งคู่รวมหัวแกล้งยม ว่าเป็นต่อโดนไล่ออก ยมจึงแก้ผ้าประชดลงลิฟท์ไปประจานหน้าตึก จน BKL เกือบเจ๊ง พวกเป็นต่อไปห้ามทัน แต่เพราะทั้งคู่ที่คิดแกล้งยมทำให้ยมเสียโอกาสทำคะแนนเจ๊มิ้นท์ไป พี่หมอนคิดจะลาออกเพราะเศร้าเรื่องผัวทิ้ง โดยจะเป็นเจ้านายอยู่แค่ 3 เดือน
เป็นต่อ New Season 2017
ในงานเลี้ยงส่งพี่หมอนนั้น ก็เริ่มเกิดความอลเวงขึ้นคือพี่ยมก่อเรื่องเป็นไปตามคำทำนายของหมอหมา คิดวางยาหวังปล้ำเจ๊มิ้นท์ แต่สุดท้ายเจ๊มิ้นท์ได้กับคุณบิ๊กยมเห็นเหตุการณ์ ก็ผิดหวังกลับบางบาร์ วอกก็โดนน้องชมพูบอกเลิก กลับไปคบผัวเก่าที่ชื่อหนึ่งที่เคยคบตอนอยู่อังกฤษ เพราะวอกไปก่อเรื่องนอนกับผู้หญิง 2 คนจนน้องชมพูจับได้ ขั้นเทพเริ่มลามปามพอใจหวังปล้ำกัน แต่เป็นต่อจับได้กับเตือนสติ ยมตัดสินใจบอกเลิกเจ๊มิ้นท์ อ้างว่าชินกับโสด เพราะไม่อยากให้เจ๊มิ้นท์คิดมากกับรู้ว่าตนผิด ทางเจ๊มิ้นท์ที่ชนะยมตามหวังก็เสียใจทั้งที่เพิ่งรู้ตัวว่ายังรักยมอยู่ แต่ทั้งคู่ช่วยดูแลบางบาร์เหมือนเดิม ยมวางแผนไปจีบสาว ถึงกับจ้างผัวปลอมไปหลอกพวกเป็นต่อ จนพวกเป็นต่อหนี แต่เป็นต่อไม่หลงกลจึงจ้างผัวปลอมหลอกยมอีกที พอยมจับได้ก็แค้นที่แผนชั่วพลาด เพราะเป็นต่อจับได้ ยมเอาคืนจ้างคู่ผัวเมียวิปริตมาปล้ำเป็นต่อ พาวอกไปดูกับอัดคลิป แกล้งให้เป็นต่อแต่งหญิงมาทำงาน 1 วัน ซึ่งเป็นครั้งแรกในชีวิตของยมที่แกล้งเป็นต่อสำเร็จ
เจ๊มิ้นท์ที่เครียดเรื่องตนชนะผัวได้ แต่ถูกผัวบอกเลิก จึงคิดแผนชั่วมอมทิพย์กับพี่หมอนอัดคลิปขู่หวังเอาเงินเข้าร้าน ทิพย์จึงแก้ปัญหาด้วยการกลับมาเป็นสาวร่านดังเดิม แต่เฉพาะตอนไปเที่ยวบางบาร์ จนเจ๊มิ้นท์ล้มเหลว จากนั้นพี่หมอนถูกเด็กรุ่นลูกที่ชื่อ โจ ตามจีบ
ทาง ยม วอก อู๊ด จีบเด็กส่งข้าวใต้ตึกชื่อ แนท จนพี่หมอนแกล้งหลอกทั้ง 3 ว่าแนทเป็นเอดส์ ทั้ง 3 ไปหาหมอกันหมด มียมคนเดียวที่รู้ทัน จึงไปหาพี่หมอนกับขอทำแผนเลวต่อ หลอกเอาเงินทั้งคู่ไปกินเล้า เป็นต่อที่ไม่ถูกชวนก็สงสัยจึงเอาคืนจนยมโดนทั้งร้านทำร้าย ที่ไม่มีเงินจ่าย
เจ๊มิ้นท์คิดแผนชั่วแกล้งขั้นเทพกับพอใจเล่น ๆ ถึงกับจ้างไปผู้หญิงที่สติไม่ดีชื่อ กุ๊กไก่ ที่คิดว่าขั้นเทพเป็นผัวมารังควาน จนเป็นเรื่อง แล้วพอหลอกกุ๊กไก่ไปได้ พอใจ ขั้นเทพ และทิพย์ก็ตลบหลังใส่เจ๊มิ้นท์กลับจนร้านมีปัญหาพอเจ๊มิ้นท์แก้ปัญหาได้ พอใจ ขั้นเทพ ทิพย์หลอกกินฟรีหนีออกไปเสมอ
ทางโจตามตื้อจีบหมอน ทางยม วอก อู๊ด เค้ก ป้อม หลอกโจว่าคนที่จีบพี่หมอนจะมีผีปู่ทวดย่าทวดมาหลอกหลอน จึงหลอกให้โจไปซื้อเหล้ากับของกินมา เพื่อได้กินเหล้าโดยไม่ต้องจ่ายเงิน แต่พี่หมอนกับเป็นต่อรู้ จึงบอกโจ โจจึงไปซื้อของให้พวกพี่ยมกิน โดยไม่รู้เลยว่าเหล้าที่พวกยมกินนั้นเป็นเหล้ายาดองงูที่เป็นต่อฉี่ใส่ กับจ้างยามใต้ตึกมาหลอกว่าเป็นพ่อของโจไถเงินพวกยม พวกยมจับได้เรื่องยามใต้ตึก เป็นต่อจึงแฉว่าเหล้าที่พวกยมกิน พวกยมแทบอ้วกไม่ทัน
พอใจกับขั้นเทพมีอะไรกัน จนพอใจคิดท้อง ขั้นเทพโดนยมจับได้ ยมแฉให้เป็นต่อรู้ เป็นต่อไปคุยปรับความเข้าใจกับทั้งคู่ กับบอกให้พกถุงยาง แต่ทั้งคู่ไม่เลิกรากับคิดทำต่อ ตอนเป็นต่อเผลอ
เจ๊มิ้นท์ก็พาลแกล้งเล่น ๆ ให้คู่พอใจกับขั้นเทพมีเรื่องกัน
ในงานวันเกิดจวบ จวบเมาแฉเรื่องเจ๊มิ้นท์จัดฉากมอมคุณบิ๊กแกล้งนอนปลอม ๆ เพื่อหลอกยม พอใจกับทิพย์ไปถามเจ๊มิ้นท์ กอล์ฟกับพี่หมอนคิดจะขู่เจ๊มิ้นท์เพื่อแก้แค้น แต่เจ๊มิ้นท์ตลบหลังกลับทัน ยมกับคุณบิ๊กเกือบมีเรื่องแต่วอกกับอู๊ดบอกทัน ทั้ง 4 รวมหัว หลอกให้เจ๊มิ้นท์ยอมสารภาพจนสำเร็จ ยมจึงบอกสาเหตุที่ไม่ไปง้อ เพราะอยากให้เจ๊มิ้นท์มีชีวิตที่ดีขึ้น แล้วทั้ง 4 ออกไปเที่ยวจีบหญิง จนเจ๊มิ้นท์เอาคืนไม่ได้ พี่หมอนแอบคบกับน้องโจเด็กรุ่นลูก ถูกแม่พี่หมอนก็ห้าม แต่พี่หมอนไม่สนเพราะอีกไม่กี่ปีเดี๋ยวแม่ก็ตาย พอมารู้ว่าแม่น้องโจเด็กกว่าตน เริ่มหมดกำลังใจ แต่พอกอล์ฟปลอบทีไม่ แต่มาตอกย้ำว่าแก่หลายทีโกรธจนลืมเรื่องจีบเด็กรุ่นลูกได้
ยมกับเจ๊มิ้นท์ในชีวิตจริงเกลียดกันมา แต่พอทั้งคู่เล่นเกมกันโดยไม่รู้จักกันก็สนิทกันมาก พวกเป็นต่อที่รู้จึงวางแผนให้ทั้งคู่มาเจอกันจนสำเร็จ ฮากันทั้งร้าน จนทั้งคู่เสียหน้ากันใหญ่ พอร้านปิด ยมพาเจ๊มิ้นท์มาส่งคอนโดนในสภาพเมากันทั้งคู่ แล้วทั้งคู่มีความสัมพันธ์กันอีกครั้ง
 เป็นต่อ New Season 2018
หลังจากที่ยมกับเจ๊มิ้นท์มีความสัมพันธ์กันอีกครั้ง เพราะว่าเมาเหล้ากัน พอตอนเช้ายมดีใจมาบอกพวกเป็นต่อ ส่วนเจ๊มิ้นท์ก็เครียดจึงไปปรึกษาทิพย์กับพอใจ ทิพย์แนะนำผิด ๆ จนเจ๊มิ้นท์ไม่อยากไปคืนดีกับยม ทางพวกเป็นต่อเตือนให้ยมเผื่อใจเอาไว้ กอล์ฟที่ไม่รู้จึงอยากรู้ถึงขนาดว่าปลอมตัวสารพัดจนรู้เรื่องเข้าจนได้ โดยทุกคนออกจากร้านกันเพื่อให้ทั้งคู่คุยกัน เพราะยมขอเอาไว้ โดยผลออกมาคือทั้งคู่เป็นเพื่อนกัน ทุกคนก็สงสารยม แต่เจ๊มิ้นท์เมาทีไรลากยมไปกินที่ห้องในคอนโดเสมอ พอตอนเช้ายมขอคืนดี แต่เจ๊มิ้นท์ไม่ใจอ่อน จ่ายค่าตัวยมครั้งละ 1,500 บาทเสมอ
พวกเป็นต่อมีเรื่องอลม่านเข้ามากันมาก คือพี่ยมโดนคุณแมวจีบ จนยมเป็นวีรบุรุษของ BKL พอใจถูกมอมในงานแต่งเพื่อน พาลหาเรื่องคนไปทั่ว ถึงขั้นให้ขั้นเทพมาขอแต่งงาน โดยให้พี่กอล์ฟให้อัดคลิปประจานตัวเอง ตอนเช้าเป็นต่อขำ ขั้นเทพมาขอแต่งงานจริง ๆ ทั้งคู่คิดย้ายออกหลังแต่งงาน ทาง BKL ลงมติเลิกผลิตหนังสือเปลี่ยนเป็น "อีบุ๊ก" ทางวอกพอทราบข่าวว่าน้องชมพูจะแต่งงาน ก็เสียใจมาขอค้างบ้านเป็นต่อ แต่วอกปล่อยตัวกับไม่เกรงใจใคร จนเป็นต่อทนไม่ได้ที่วอกเอาเสื้อผ้ากับกางเกงในเป็นต่อมาใส่ จึงไล่วอกไป วอกมาค้างกับอู๊ดก็ไม่เกรงใจพาลกับลูกอู๊ดกับขโมยกินของหวานพี่ลูกน้ำหมดตู้ จนอู๊ดต้องมาไล่ ไม่งั้นอู๊ดจะโดนไล่
พอใจไปขอร้องทิพย์เรื่องเป็นต่อ จนทิพย์ใจอ่อน แต่เป็นต่อก่อเรื่องไปนอนกับสาว ทิพย์จับได้งอนหนีต่อ จนทุกคนเข้าใจผิดว่าทิพย์จะบวช แต่ที่จริงคนที่บวชคือพี่สาวของทิพย์ เป็นต่อกับทิพย์คุยปรับความเข้าใจกันได้ด้วยดี
ทางน้องชมพูเชิญทีมเป็นต่อไปแต่งงาน ยกเว้นวอก กับจ้างให้ยมถ่ายพรีเวดดิ้งไม่ให้วอกรู้ ยมจึงให้วอกทำโอที
เป็นต่อ New Season 2019
เจ๊มิ้นท์เมาทีไร ลากยมไปกินที่ห้อง พอเช้ายมขอคืนดี แต่เจ๊มิ้นท์ไม่ยอม ยมเรียกค่าเสียหาย เจ๊มิ้นท์จ่ายค่าตัวยม 1,500 บาท นับไม่ถ้วน พี่หมอนจับได้จึงปิดต่อ
ยมออกอาการชั่วเกินลิมิต ทำชั่วไปทั่วไม่รู้จักสำนึก ทำวอกเลิกกับน้องจินนี่ วางแผนหลอกแต่งงานเอาเงินใน BLK ขู่อู๊ดที่จับได้ อู๊ดพูดไม่ได้ แต่เขียนบอกได้แฉยม กับปั่นหัวแกล้งจนจับผิดยมได้ พี่หมอนขู่ไล่ยมออก เอาเงินส่วนกลางที่เป็นของอู๊ดกับวอก กับยืมเงินเป็นต่อไม่คืน ไปซื้อกระเป๋ากับเสื้อหนังให้ตัวเอง เป็นต่อ วอก อู๊ด รวมหัวให้เพื่อนบ้านยมหลอกปล้นเงินยมให้ยมยอมคืนเงินสำเร็จ ยมขู่ให้อู๊ดกับขั้นเทพร่วมแผนชั่วลากพี่กอล์ฟไปนอนในถังขยะ จนวันต่อมาเจ๊มิ้นท์มาบอกว่าพี่กอล์ฟขาดอากาศหายใจ (ฝาถึงปิด) ตาย แท้จริงพี่กอล์ฟรอดตายเพราะดิ้นขาดการศจนถังล้มรอดตาย จึงรวมหัวกับพอใจกับเจ๊ทิ้นท์ บอกอู๊ดกับขั้นเทพหลอกเป็นผีหลอกยมกลัวจนฉี่แตกประจาน BKL กันยมทำชั่วอีก
พอคุณบุ๋มร้อยผัวเพื่อนรุ่นพี่ของเจ๊มิ้นท์มาหา กับยั่วพายมไปกิน แต่ยมรู้ทันจึงกลับมาง้อเจ๊มิ้นท์ที่งอนเมายมจนกินกันอีกที ช่วงหลังไม่ต้องใช่เหล้ามอม แค่ยั่วเจ๊มิ้นท์จึงกินกันเองได้ วอกกับอู๊ดจับได้แฉ BKL กับขั้นเทพแฉให้พวกพอใจรู้ จนยั่วให้ทั้ง 2 คนดีกัน
เป็นต่อ New Season 2020
พอยมกับเจ๊มิ้นท์คืนดีไม่ถึงวัน ปูเด็กเก่ายมมาบอกว่า มาขอค่าเลี้ยงดูลูก ลูกชื่อขุน (เด็กเกิดขึ้นมาจากความผิดของทิพย์ เพราะตอนต้นปี 2018 ที่ยมพลาดเมากินกับเจ๊มิ้นท์นั้น เจ๊มิ้นท์ไปปรึกษาพอใจกับทิพย์ ทิพย์ก่อเรื่องแนะนำผิด ๆ อย่าไปคืนดี ถ้าทิพย์ไม่แนะนำแบบนั้น แล้วให้ไปคืนดี กับเจ๊มิ้นท์บังคับในยมปรับปรุงตัวดี ๆ ขุนก็ไม่เกิดขึ้นมา) ผมตรวจ DNA จนรู้ว่าคือลูกจริง เป็นต่อขอให้หาทางรีบบอกเจ๊มิ้นท์ก่อนที่เรื่องจะแย่ ถ้าเจ๊มิ้นท์รู้เอง แต่ยมก็ไม่บอกอ้างว่าไม่พร้อมจนทั้ง BKL รู้หมด จนทุกคนสงสารที่ขุนมียมเป็นพ่อ
ทางวอกที่ถูกผู้หญิงหลอกเป็นผีมาหลอกเอาเงินกับรถไป แต่เป็นต่อตามจับผิดแจ้งตำรวจช่วยทัน ไม่นานวอกเสียคตวามรู้สึกที่เจอผู้หญิงที่ไหนก็ถูกหลอกตลอด (ไม่นับน้องชมพูกับน้องจินนี่ เพราะวอกทำตัวเอง) เจ๊มิ้นท์แนะนำญาติชื่อน้องปรางให้ ทีแรกวอกขอเลิกเพราะเป็นผู้หญิงดีเกินไปจน พวกเป็นต่อบอกเหตุผลกับด่าว่าวอกเป็นควาย จนวอกยอมคบกับน้องปรางต่อ จนรู้นิสัยว่าปรางเป็นคนหึงจับดึงผมวอกตลอด แบบกดขี่วอก แต่วอกก็รักอยู่
เป็นต่อง้อทิพย์ทีไรแผนพังตลอด ทิพย์อ้างว่าไม่พร้อมทุกที จึงทำใจ พบรักใหม่คือน้องน้ำจึงต้องแอบคบกันกับปิดพอใจ เพราะพอใจต้องการให้ทิพย์คือพี่สะใภ้เท่านั้น วันหนึ่งเป็นต่อต้องการจะเซอร์ไพรส์น้องน้ำที่บางบาร์ วอกก็เลยถามว่าทำไมไม่ไปจัดงานเซอร์ไพรส์ที่คอนโดของเป็นต่อ เป็นต่อเคยจ้างผู้หญิงมาหลอกเป็นแฟนไปที่คอนโดแล้ว แต่พอใจก็โมโหบ้านแตก ก็เลยต้องจัดที่บางบาร์ แต่พอใจยังสงสัยเป็นต่ออยู่ ถึงขั้นแอบดูมือถือเป็นต่อ เป็นต่อรู้ทันจึงแกล้งทำเป็นโกรธ เพราะพอใจไม่เคยนึกถึงความสุขของเป็นต่อเลย ขั้นเทพดูฤกษ์แต่งงาน พี่กอล์ฟฟังผิดว่าขอเลิก จนพอใจเศร้ามาก เป็นต่อชกขั้นเทพ พอดีกันได้จึงว่ารู้เข้าใจผิดกันเอง
เป็นต่อ New Season 2021
พวกเป็นต่อรวมหัวกันจัดปาร์ตี้สละโสดให้พอใจกับขั้นเทพก่อนแต่งงานกัน เช้าวันต่อมา บาปกรรมของพอใจหมกมุ่นจับผิดขั้นเทพมากไปจนลืมนุ หันมาชอบขั้นเทพ จนพอใจกับขั้นเทพเผลอใช้พลังดวงกินผัวกินเมียใส่กันเองจนรถคว่ำ ยมเป็นห่วงจึงเต้นแก้บนเต้นศาลหน้าโรงพยาบาล 24 ชม. วัน ยมชั่วเกินไปทำดีไม่ขึ้น บวกกับพลังดวงกินผัวในตัวพอใจกับบาปที่พอใจทำใส่นุแรงกว่าพลังดวงกินเมียของขั้นเทพ จึงรอดแค่คนเดียว คือ พอใจเท่านั้น ส่วนขั้นเทพเสียชีวิต ทุกคนพยายามปลอบพอใจจนดีขึ้น จนพอใจรับบาปกรรมจากพลังดวงกินผัว จึงมีความสุขุม ใช้เหตุมากกว่าใช้อารมณ์กว่าเมื่อก่อน พอใจจึงคิดได้ว่าคนเรามีชีวิตอยู่ได้ไม่นานนักก็ต้องจากกันไป จึงให้เป็นต่อทำสิ่งที่เป็นต่อมีความสุข เพราะไม่ต้องการให้เป็นต่อเสียใจกับสิ่งที่ไม่ได้ทำกับคนรักอีกแล้วเหมือนตน และต่อมาทิพย์รู้ว่าเป็นต่อแอบคบน้ำมาก่อนหน้านั้นแล้ว เนื่องจาก ทิพย์บังเอิญลงมาเจอ เป็นต่อกับน้ำคุยกันอยู่พอดี ทิพย์จึงช่วยปิดเป็นความลับ และเพราะทิพย์ผิดเอง ที่ปฏิเสธไม่ยอมไปคืนดีกับเป็นต่อแต่แรก และบอกให้เป็นต่อมีคนใหม่ได้ เพราะไม่ได้เป็นอะไรกันอีกแล้วนอกจากเป็นเพื่อนที่ดีต่อกัน ทิพย์จึงได้แต่ยอมรับ เพราะถ้าทิพย์ไปป่วนเป็นต่อกับน้ำก็ไม่ต่างกับที่พอใจกีดกันเป็นต่อเรื่องการมีแฟนใหม่ในอดีต
วอกเครียดเรื่องทะเลาะกับน้องปราง จนพาลไปแอบมีความสัมพันธ์กับน้องบีบีแล้วหนีเพราะคืนดีกับน้องปรางแล้ว วอกคิดแผนเอาที่ช็อตไฟฟ้ามาช็อตตัวเองเล่น เพื่อแกล้งสลบกันฟื้นแกล้งเป็นเกย์เพื่อทิ้งน้องบีบี เป็นต่อกับพี่หมอนจึงสงสัยจับผิดวอก
ยมโดนหมากัด ทุกคนเลยระแวงว่ายมจะเป็นโรคพิษสุนัขบ้า แต่ยมไม่กล้าไปฉีดยาเพราะกลัวเข็ม ทุกคนใน BKL บอกให้ไปฉีดดี ๆ ยมก็ไม่ยอม วางยาสลบให้ลากไปฉีด แต่ไม่สำเร็จ เป็นต่อจึงชกยมสลบลากไปฉีดยาทันที ยมที่ฟื้นมาแล้วโดนฉีดยาก็ร้องไห้กลับมา BKL โวยวาย เป็นต่อพูดเตือนสติ ว่าทุกคนเขาเป็นห่วงเลยต้องทำเพื่อให้ไม่เป็นโรคอะไรที่รุนแรง จนยมหน้าด้านสำนึก
เป็นต่อสงสัยจึงจับผิดจนรู้ว่าแกล้งเป็นเกย์เพื่อที่จะหนีน้องบีบี เนื่องจากวอกเดินชนกำแพงแล้วก็กลับมาเป็นผู้ชาย แล้วชนอีกทีก็กลับไปเป็นเกย์เหมือนเดิม เป็นต่อจึงหลอกให้วอกหลงนึกว่าเสียตัวกับเกย์จริง ๆ จนวอกยอมสารภาพ เป็นต่อจึงเตือนสติวอก ให้เลิกหนีปัญหาและให้รีบไปสารภาพก่อนที่เรื่องจะแย่กว่าเดิม พี่ยมแฉวอกทั้ง BKL กันไม่ให้วอกไปหลอกใครอีก
ทางปูมาบอกว่าจะพาขุนไปอยู่กับผัวใหม่ที่ออสเตรเลีย ยมวัน ๆ ก็เอาแต่ทิ้งลูกฝากชาวบ้านหนีเที่ยว แต่พอรู้เรื่องก็ลักพาตัวลูกมา จนปูมาตามมาที่ BKL เป็นต่อแฉยมให้ปูรู้ เพื่อให้ยมทำในสิ่งที่ถูกต้อง ยมได้แต่ทำใจที่ลูกต้องไปออสเตรเลีย
มีคนมาส่งของให้พอใจ เป็นของขวัญวันเกิดย้อนหลังที่จ่าหน้าจากขั้นเทพ จนทุกคนคิดว่าขั้นเทพแกล้งตาย แต่ยามเบิ้มหายไปตอนเวลาสำคัญ จึงถามยามโรเบิร์ตจนรู้ว่าพวกยามเมาขณะทำงานรับของหนีพอใจจนวุ่นกันใหญ่ เจ๊มิ้นท์จึงสืบจากกล้องวงจรปิดร้านฝั่งตรงข้ามจนรู้ว่า ป้ายทะเบียนรถที่เอาของขวัญมาฝากไว้ที่ป้อมยามชื่อธาริกา เลยตามไปจนถึงบ้านและก่อเรื่องให้พี่กอล์ฟปีนข้ามรั้วบ้านไปสืบ จนพี่กอล์ฟโดนจับ และได้เจอตัวธาริกา จนถามรู้ความจริงว่า คือของขวัญก่อนตายที่ขั้นเทพฝากเพื่อนผู้ชายไว้เมื่อปี 2563 แต่ปี 2564 ติดไปดูงานต่างประเทศช่วงวันเกิดพอใจมาไม่ได้จึงฝากล่วง แต่ขั้นเทพตายก่อน เพื่อนผู้ชายก็ลืม พอนึกได้กลัวโดนพอใจว่า จึงฝากธาริกามาให้อีกทีหนึ่ง แต่ตอนส่งพวกยามก่อเรื่องเมา พอพวกยามหายเมาก็หนีปัญหาอีกที จนวุ่นกับเข้าใจผิดกับลืมแต่แรก
ทางวอกคิดไปคืนดีกับน้องปราง แต่ยมให้คำแนะนำผิด ๆ เหมือนตอนน้องจินนี่ จนน้องปรางจับได้และกลับมาสารภาพกับวอกว่าเธอนั้นเป็นทอมไปแล้ว แล้วก็จากไป วอกเสียใจมาก ผลของการเชื่อคำแนะนำที่ผิด ๆ ของพี่ยม และไม่รีบไปขอโทษบอกน้องปรางแต่แรก
ยมแกล้งเป็นลมโดดงานไปจีบพยาบาล เป็นต่อกับพนักงาน BKL ดัดนิสัยวางยาสลบยมจับไปนอนในโลงศพหลอกว่าเข้าเตาเผา พี่ยมกลัวมากจนสลบไป ทุกคนก็รีบพายมไปนอนที่ห้องคนไข้เหมือนเดิม จนพี่ยมคิดว่าคือฝันกับกลัวเป็นจริง
ปรางเปลี่ยนลุคทอมพาแฟนสาวมาข่มสั่งสอนประชดวอก เพื่อให้วอกสำนึก วอกคิดประชดแต่แผนพังจนเสียหน้า พวกเป็นต่อสมเพชวอกก่อแต่แรก
เป็นต่อคิดแผนขอน้ำแต่งงาน แต่เป็นห่วงความรู้สึกของทิพย์ ทิพย์รู้จึงหนีทำใจบอกให้เป็นต่อไปขอน้ำ ทางทีมเป็นต่อเริ่มแผนขอน้ำแต่งงานในบางบาร์ แต่น้ำรู้ทันดัดหลังจนแผนพัง เป็นต่อเสียหน้าจึงขอน้ำแต่งงานดื้อ ๆ
เป็นต่อ New Season 2022
ใกล้งานแต่งเข้ามาทุกที ยมถือโอกาสจัดปาร์ตี้สละโสดให้เป็นต่อ แต่น้ำมาพอดีตามคำชวนทานข้าวของเป็นต่อ เพราะเป็นต่อไม่รู้ว่ายมจัดปาร์ตี้ให้ น้ำเลยแกล้งงอนเป็นต่อพร้อมบอกว่าถ้าตนอยู่เป็นต่อจะไม่สนุก น้ำจึงขอกลับก่อนและอนุญาตให้เป็นต่อปาร์ตี้ได้จนถึง 6 โมงเช้า แต่วันหมั้นทุกคนมาพร้อมหน้าแต่เจ้าสาวน้ำกลับไม่มางาน โดยที่เป็นต่อไปตามที่คอนโดกลับพบว่าน้ำย้ายออกไปแล้ว ทุกคนจึงวุ่นวายที่จะตามหาเจ้าสาวกัน งานหมั้นจึงล้มเลิกไปกะทันหัน และเมื่อทุกคนกลับมาถึงคอนโดของเป็นต่อ เจ๊มิ้นท์ก็ได้ของจากนิติฯ คอนโดเป็นซองพัสดุ แล้วก็เอามาให้เป็นต่อเมื่อเปิดขึ้นมาก็พบเป็นแหวนหมั้นของเป็นต่อ เป็นต่อจึงเสียใจมาก ผ่านไปหลายวันเป็นต่อก็เอาแต่ขังตัวเองอยู่แต่ในห้องไม่ออกมาพบเจอใครเลย ทุกคนก็พลอยเศร้ากับเหตุการณ์ที่เกิดขึ้น แต่อู๊ดก็มีไอเดียใหม่คือให้ไปตามตัวตาวเพื่อนเป็นทอมของน้ำ ทีแรกตาวไม่ยอมบอก แต่ต่อมาตาวมาบอกว่าน้ำป่วยตายแล้ว ถึง BKL ทำเอาเป็นต่อเสียใจอย่างมากที่แฟนสาวมาด่วนจากไปกะทันหัน
วอกคิดหาทางแกล้งปราง เป็นต่อสารภาพคือตัวการให้น้องปรางแกล้งเป็นทอมเพื่อดัดนิสัยวอกตั้งแต่ตนเป็นเกย์ เพราะเห็นว่านานเกินไปจึงเรียกว่าคุยกัน แต่น้องปรางสารภาพว่าเป็นทอมจริง ๆ แล้ว วอกคิดปล้ำน้องปรางกลับเป้นหญิงแต่แผนพังกับน้องปรางยืนยันกับบอกลา วอกเสียใจที่ก่อเรื่องตั้งแต่เกย์กับไม่รีบสารภาพแต่แรก เมาไปมีเรื่องกัยเด็กเสี่ยเกือบตาย เป็นต่อห้ามสารพัดไม่ยอม จึงตบหน้าวอก วันต่อมาวอกก็เป็นต่อทำวิธีไม่ดีคือให้วอกตบกลับ แต่วอกคิดได้บอกว่าไม่ทำ เป็นต่อพูดเตือนสติถึงที่ผ่านมาที่วอกเศร้าเมาพาลมีเรื่องเกือบตายตลอด
ยมเจอตัวน้ำที่สนามบินจึงมาบอก BKL ทุกคนคิดว่ายมตาฝาดเหมือนที่ผ่านมา พวกเป็นต่อล่อตาวมาถามความจริง ตาวไม่ยอมบอก ยมทำไม่ดีเพื่อช่วยเป็นต่อ คือให้หมอนไปรอเตรียมประกันตัวที่ BKL ทางยมใช้มีดขู่ ตาวเลยสารภาพว่าน้ำยังไม่ตาย เป็นต่อคือโลกใบที่สองของน้ำ แท้จริงน้ำมีสามีกับลูกอยู่ที่สิงคโปร์อยู่แล้ว
เป็นต่อ New Season 2023
หลังจากที่เป็นต่อไม่ได้แต่งงานกับน้ำ จู่ ๆ อาเล้งก็มาปรากฏตัวในออฟฟิศ โดยอาเล้งนั้นก่อนที่จะมาออฟฟิศ เขาเป็นแฟนกับเหมยลี่ และต่อมาเหมยลี่มาหากอล์ฟที่มินิมาร์ท เหมยลี่ก็พยายามขอกอล์ฟเป็นแฟนหลายที จนสุดท้ายเหมยลี่ก็ประกาศเลิกกับอาเล้งและเป็นแฟนกับกอล์ฟแทน ต่อมาเป็นต่อต่อยยมจนฟันหักทำให้ยมพูด ส. เสือไม่ได้ จนต้องไปทำฟัน แต่แล้ว มิ้นท์กลับมีชู้กับเอ๋ สาวหล่อจอมแย่งแฟน ต่อมาออประกาศว่าจะลาออกจาก BKL และให้อิ่มมาทำงานใน BKL แทนในเวลาต่อมา
เป็นต่อ New Season 2024
หลังจากที่อิ่มได้มาทำงานใน BKL นั้น ทิพย์ประกาศว่าจะไปทำงานต่างประเทศ เป็นต่อได้ไปช่วยชีวิตญาดา แต่กลับถูกรถชนหัวฟาดพื้นจนถูกหามส่งโรงพยาบาล ก็พบว่าเป็นสมองเสื่อมจนจำทุกคนไม่ได้ จำได้แต่ญาดาคนเดียว แต่แล้ว วอกทำออท้อง จนต้องไปคลอดลูกชายด้วยกัน แต่ออทำแท้ง จนทั้งสองคนเลี้ยงลูกไม่ได้ เลยทำให้เป็นต่อกับญาดาคบกันในที่สุด จู่ ๆ สาลี่ก็มาหายม ทำให้ยมลังเลว่าตนจะขอสาลี่เป็นแฟนได้หรือยัง
เป็นต่อ New Season 2025
หลังจากที่สาลี่กับญาดามาหารักครั้งแรกให้เป็นต่อ จู่ ๆ ทิพย์กลับมาหาเป็นต่ออีกครั้ง ทำให้ญาดาตัดสินใจเลิกเป็นต่อ แล้วกลับไปอยู่กับคุณชาย ส่วนสาลี่ประกาศเลิกยม ยมจึงประกาศให้เป็นต่อคบทิพย์แทน แต่แล้ว พอใจทำทิพย์ท้อง ทุกคนต้องหาทางทำให้เป็นต่อกับทิพย์หาความสุขได้สักที จนเหมยลี่ตัดสินใจประกาศเลิกกอล์ฟ และไปทำงานที่ญี่ปุ่น แต่แล้ว อาเล้งเสียชีวิตจากอุบัติเหตุ ขณะเดียวกัน ชมพูก็กลับมาขอเลิกวอกอีกครั้ง ส่วนญาดาแต่งงานกับคุณชาย แต่ก็เกิดเหตุการณ์ไม่คาดคิดอีกครั้งเมื่อเป็นต่อกลับต้องพาทิพย์ไปคลอดลูก แล้วเป็นต่อกับทิพย์ไม่ได้เลี้ยงลูก เพราะทำแท้งลูกไม่ครบ

**ตัวละคร ==                                                                                                                                      

**รายชื่อตอน**
 รายชื่อตอนในเป็นต่อ- รายชื่อตอนในเป็นต่อ (ช่องวัน)

**สิ่งสืบเนื่อง**
สืบเนื่องจากความโด่งดังของซิตคอมเรื่อง เป็นต่อ ทำให้ใน พ.ศ. 2553 ธัญญา โพธิ์วิจิตร หรือ เป็ด เชิญยิ้ม ตลกชื่อดังได้สร้างภาพยนตร์เรื่อง ผู้ชายลั้ลลา ขึ้นโดยดึง ชาคริต แย้มนาม, กิตติ เชี่ยววงศ์กุล และ เจี๊ยบ เชิญยิ้ม ซึ่งรับบทเป็น เป็นต่อ, วอก และพี่ยมให้มานำแสดง นับเป็นครั้งแรกและครั้งเดียวที่ทั้งสามหนุ่มจากเป็นต่อมาแสดงภาพยนตร์ร่วมกัน

**รางวัลที่ได้รับ**
 รางวัล LINE TV AWARDS 2020
**TOP SEARCHED CONTENT OF THE YEAR คอนเทนต์ที่ผู้ชมค้นหาสูงสุดในปี 2019
*รางวัล Asian Television Awards 2007
** สาขา Best Comedy Programme- รางวัลโทรทัศน์ทองคำ 2548
** สาขา บทโทรทัศน์ยอดเยี่ยม- รางวัล Hamburger Awards ครั้งที่ 5
** สาขา ละครประเภทซิตคอมยอดเยี่ยม- รางวัลนาฏราช ครั้งที่ 1 พ.ศ. 2553 
** สาขา ทีมนักแสดงยอดเยี่ยม- รางวัลสยามดาราสตาร์อวอร์ด 2010
** สาขา นักแสดงสมทบยอดเยี่ยม (เจี๊ยบ เชิญยิ้ม)- เข้าชิงรางวัลสาขาทีมนักแสดงยอดเยื่ยม Bangaward 2012
*รางวัลนาฏราช ครั้งที่ 3 พ.ศ. 2555
**รางวัลละครชุดยอดเยี่ยม 
**รางวัลทีมนักแสดงยอดเยี่ยม
*รางวัลนาฏราช ครั้งที่ 7 พ.ศ. 2559
** เข้าชิงรางวัลละครชุดยอดเยี่ยม

**เพลงประกอบซิตคอม**

**ไตเติลเริ่มเรื่อง**
 เป็นต่อ ศิลปิน วิเชียร ตันติพิมลพันธ์ เป็นต่อ ตอนที่ 1 - 376, เป็นต่อ ขั้นเทพ ตอนที่ 1 - 26- เป็นต่อ ศิลปิน สุพล พัวศิริรักษ์ เป็นต่อ New Season  ตอนที่ 1 - 105, เป็นต่อ 2017 ตอนที่ 1 - 47, เป็นต่อ 2018  ตอนที่ 1 - ปัจจุบัน- เป็นต่อ ศิลปิน จิรายุทธ ผโลประการ เป็นต่อ Uncensored Pool Party พี่ไม่ลืม ตอนที่ 0 - 8

**ไตเติลจบเรื่อง**
 เป็นต่อ ศิลปิน วิเชียร ตันติพิมลพันธ์ ตอนที่: 1 - 65, เป็นต่อ ขั้นเทพ ตอนที่ 1 - 26- I Need Somebody ศิลปิน สุกฤษฎิ์ วิเศษแก้ว ตอนที่ 66 - 125- หน้าตาดีแต่ไม่มีแฟน ศิลปิน อาณัตพล ศิริชุมแสง ตอนที่ 126 - 153, 155- ฉันยังห่าง ศิลปิน พลพล พลกองเส็ง ตอนที่ 154, 156 - 161- จังหวะหัวใจ ศิลปิน สุกฤษฎิ์ วิเศษแก้ว ตอนที่ 162 - 193- รักแท้มีอยู่จริง ศิลปิน สุกฤษฎิ์ วิเศษแก้ว ตอนที่ 194 - 195- คำว่ารัก ศิลปิน สุกฤษฎิ์ วิเศษแก้ว และ สุธาสินี พุทธินันทน์ ตอนที่ 196 - 203- คนที่ใช่ ศิลปิน ปฏิภาณ ปฐวีกานต์ ตอนที่ 204 - 212- Wait a Minute ศิลปิน สุกฤษฎิ์ วิเศษแก้ว ตอนที่ 213 - 224- 7 วันที่ฉันเหงา ศิลปิน สุกฤษฎิ์ วิเศษแก้ว ตอนที่ 225 - 242- สะกดใจ ศิลปิน พรรณวรท ด้วยเศียรเกล้า ตอนที่ 243 - 269- It's Alright ศิลปิน สุกฤษฎิ์ วิเศษแก้ว ตอนที่ 270 - 294, 296 - 298- รวมเป็นไทย ศิลปิน เสกสรรค์ ศุขพิมาย ตอนที่ 295- First Kiss ศิลปิน พล นพวิชัย ตอนที่ 299 - 314- กลัวที่ไหน ศิลปิน สุกฤษฎิ์ วิเศษแก้ว ตอนที่ 315 - 332- Look Like Love ศิลปิน สุกฤษฎิ์ วิเศษแก้ว ตอนที่ 333 - 346- Free Man (แฟนไม่มี) ศิลปิน สุกฤษฎิ์ วิเศษแก้ว ตอนที่ 347 - 375- รักหนึ่งคำ จดจำตลอดไป ศิลปิน เรืองฤทธิ์ ศิริพานิช ตอนที่ 376- ยังว่าง ศิลปิน สุกฤษฎิ์ วิเศษแก้ว เป็นต่อ New Season ตอนที่ 1 - 18- ผมเป็นของคุณไปแล้ว ศิลปิน สุกฤษฎิ์ วิเศษแก้ว เป็นต่อ New Season ตอนที่ 19 - 105, เป็นต่อ 2017 ตอนที่ 1 - เป็นต่อ 2022 ตอนที่ 1- เป็นต่อ ศิลปิน สุพล พัวศิริรักษ์ เป็นต่อ 2022 ตอนที่ 2 - ปัจจุบัน

**อ้างอิง**
  สาวกเป็นต่อฟังทางนี้
เป็นต่อย้ายเวลา เริ่มออกอากาศเวลาใหม่ วันเสาร์ที่ 9 ก.พ. นี้ ที่ ช่องวัน 31
หมวดหมู่:รายการโทรทัศน์ช่อง 3
หมวดหมู่:รายการโทรทัศน์โดยเอ็กแซ็กท์และซีเนริโอ
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2547
หมวดหมู่:ซิตคอมไทยในคริสต์ทศวรรษ 2000
หมวดหมู่:ซิตคอมไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2555
หมวดหมู่:รายการโทรทัศน์ไทยที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์ช่องวัน 31
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2555
หมวดหมู่:ซิตคอมไทยในคริสต์ทศวรรษ 2020